Muse

Muse – anglų roko grupė, 1994 m. susiformavusi Timute, Devone. Grupę sudaro dar nuo pat jos pradžios nepasikeitę nariai – vokalistas, gitaristas ir pianistas Matthew Bellamy; bosistas ir pritariantis vokalistas Chris Wolstenholme; ir būgnininkas Dominic Howard. Muse yra žinomi dėl savo energetiškai aktyvių ir ekstravagantiškų pasirodymų ir įvairių stilių sujungimo – progresyviojo roko, klasikinės muzikos ir elektronikos.

2024 m. duomenimis, „Muse“ yra išleidę devynis studijinius albumus – „Showbiz“ (1999), „Origin of Symmetry“ (2001), „Absolution“ (2003), „Black Holes and Revelations“ (2006), kuris grupei pelnė „Mercury“ apdovanojimo nominaciją ir trečios vietos laimėjimą „NME“ žurnalo geriausiųjų 2006 metų albumų sąraše, „The Resistance“ (2009), „The 2nd Law“ (2012), „Drones“ (2015), „Simulation Theory“ (2018) ir „Will of the People“ (2022).

„Muse“ yra laimėję daug kitų muzikinių apdovanojimų – septynis MTV Europe muzikos apdovanojimus, septynis „Q“ apdovanojimus, devyniolika „NME“ apdovanojimų, du „BRIT“ apdovanojimus, keturis „Kerrang!“ apdovanojimus ir du „Grammy“ apdovanojimus. 2022 m. spalio mėnesio duomenimis, visame pasaulyje „Muse“ yra pardavę per 30 milijonų įrašų.

 Istorija 
Išvarginti nuobodaus gimtojo miesto Tinmuto gyvenimo, trys draugai pradėjo kartu groti. Pirmieji bandymai sukurti grupę buvo tuomet, kai jos būsimiems nariams tebuvo apie 13 metų. Grupės pavadinimai keitėsi („Gothic Plague“, „Fixed Penalty“, „Rocket Baby Dolls“). Atėjus 1997-iesiems, vaikinai pagaliau apsisprendė, kad jų pavadinimas bus „Muse“, o „Dangerous Records“ įrašų kompanija išleido debiutinį jų nepilną albumą „Muse“.

1998-aisiais sekė antrasis nepilnas albumas „Muscle Museum EP“. Emociška muzika ir energingi gyvi pasirodymai buvo vainikuoti teigiamais kritikų vertinimais ir įrašų industrijos susidomėjimu, o galiausiai, po kelionės į Niujorko „CMJ“ muzikos festivalį, Muse pasirašė kontraktą su „Maverick Records“. Singlai „Cave“ ir „Uno“ pristatė debiutinį pilną jų albumą „Showbiz“, kuris buvo išleistas 1999-ųjų rugsėjį.

2001-aisiais „Muse“ įrašė albumą „The Origin of Symmetry“, kuris atnešė grupei pripažinimą.

2002-aisiais fanams buvo pristatytas dvigubas grupės albumas „Hullabaloo“, kurį sudarė ir gyvų pasirodymų įrašai. Ketvirtasis Muse albumas, „Absolution“, pasižymintis kiek kitokiu nei ankstesni kūriniai skambesiu, buvo išleistas 2003-iųjų rugsėjo mėnesį. Šio albumo turo gastrolės buvo ypač sėkmingos, o pats albumas pelnė platininį IFPI apdovanojimą už 1 000 000 parduotų kopijų Europoje.

2006 vasarą, po ilgo laikotarpio, praleisto įrašų studijose, pasirodė penktasis grupės albumas „Black Holes and Revelations“, kuris dar kartą įrodė, jog „Muse “– tikri profesionalai muzikos srityje, nebijantys išbandyti naujovių ir pateikiantys ištikimiems fanams visame pasaulyje vis kitokio skambesio dainų.

2008-aisiais pasirodė dvigubas cd/dvd albumas, pavadintas „H.A.A.R.P.“. Tai – didingo ir vainikuojančio visą ligtolinę grupės kūrybą dviejų dienų 2007-ųjų metų pasirodymo Anglijos „Wembley“ arenoje rezultatas.

2009-aisiais išleistas naujas albumas „The Resistance“. Albumą sudaro vienuolika dainų. Jame taip patyra trijų dalių simfonija. Būtent šis albumas laimėjo jiems „Grammy“ apdovanojimą

2010-aisiais „Muse“ sukūrė dainą „Neutron Star Collision (Love Is Forever)“ filmui „The Twilight Saga: Eclipse“.

Ateityje „Muse“ mąsto apie galimybę suteikti savo kuriamai muzikai dar daugiau elektroninio skambesio bei užsimena apie galimybę bendradarbiauti su kitais atlikėjais (pavyzdžiui, „The Streets“).

2012-aisiais „Muse“ daina „Survival“ buvo pasirinkta oficialia Londono olimpinių žaidynių daina.

 Diskografija 

 Studijiniai albumai 

 1999: Showbiz
 2001: Origin of Symmetry
 2003: Absolution
 2006: Black Holes and Revelations
 2009: The Resistance
 2012: The 2nd Law
 2015: Drones
 2018: Simulation Theory
 2022: Will of the People

 EP albumai 
 1998: Muse (1998)
 1999: Muscle Museum EP (1999)
 2000: Random 1-8 (tik Japonijoje) (2000)
 2001: Plug In Baby EP (2001)
 2001: New Born EP (2001)
 2002: Dead Star/In Your World (2002)

 Gyvo garso įrašai ir rinkiniai 
 2002: Hullabaloo Soundtrack
 2004: Absolution Tour
 2008: HAARP

 Singlai 
MetaiDainaAlbumas1999UnoShowbizCaveMuscle Museum2000SunburnUnintended2001Plug In BabyOrigin of SymmetryNew BornBlissHyper Music/Feeling Good2002Dead Star/In Your WorldHullabaloo Soundtrack2003Stockholm Syndrome (tik parsisiuntimui)AbsolutionTime Is Running OutHysteria2004Sing for AbsolutionApocalypse Please (tik parsisiuntimui)Butterflies and Hurricanes2006Supermassive Black HoleBlack Holes and RevelationsStarlightKnights of Cydonia2007InvincibleMap of the Problematique (tik parsisiuntimui)2009UprisingThe ResistanceUndisclosed DesiresThe Resistance2010ResistanceThe ResistanceNeutron Star Collision (tik parsisiuntimui)The Twilight Saga: Eclipse filmo takelis2012SurvivalThe 2nd LawMadness

 Šaltiniai 

 Nuorodos 




Kategorija:Anglijos roko atlikėjai